Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 271/12/8807	Michalovce, 5.11.2013
EEČ : 2-66-390-2013

U Z N E S E N I E

Trestná vec:	obvinený XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vodič autobusu
sa v skúšobnej dobe, určenej uznesením prokurátora Okresnej prokuratúry Michalovce zo dňa 5.11.2013, spisová značka Pv 271/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
    prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona, ktorý mal byť spáchaný tým, že od presne nezistenej doby do dňa 01. 04. 2012 v kufri osobného motorového vozidla XXXXX zn. Volkswagen Passat na štátnej ceste č. 555 za mestom Veľké Kapušany, okres Michalovce, v smere na XXXXX, pri zastávke SAD prepravoval cigarety v spotrebiteľskom balení v množstve 400 krabičiek balené po 20 ks značky Classic red t. j. v celkovom množstve 8.000 ks cigariet  bez platnej slovenskej kontrolnej známky, všetky v dĺžke tabakového povrazca do 80 mm, hoci vedel o tom, že uvádzanie zahraničných cigariet neoznačených kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov v znení neskorších predpisov o spotrebnej dani z tabaku a tabakových výrobkov, pričom k ďalšiemu nelegálnemu uvedeniu týchto zahraničných cigariet do obehu na našom území nedošlo len preto, že tieto cigarety boli dňa 01. 04. 2012 o 15.56 h zaistené colníkmi Colného úradu Michalovce pri dopravnej kontrole, pričom nelegálnou držbou týchto zahraničných cigariet neoznačených kontrolnou známkou SR vznikla štátnemu rozpočtu SR, zastúpenému Colným úradom Michalovce, škoda na spotrebnej dani vo výške 714,24 €. 

Uznesením prokurátora Okresnej prokuratúry Michalovce zo dňa 5.11.2013, spisová značka Pv 271/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
         Uznesením prokurátora Okresnej prokuratúry v  Michalovciach sp. zn. Pv 271/12 z 09. 05. 2012 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie pre prečin porušenia predpisov o štátnych technických opatreniach na označenie tovaru podľa § 279 ods. 1 Tr. zákona proti obvinenému XXXXX, ktorý mal byť spáchaný tým, že od presne nezistenej doby do dňa 01. 04. 2012 v kufri osobného motorového vozidla XXXXX zn. Volkswagen Passat na štátnej ceste č. 555 za mestom Veľké Kapušany, okres Michalovce, v smere na XXXXX, pri zastávke SAD prepravoval cigarety v spotrebiteľskom balení v množstve 400 krabičiek balené po 20 ks značky Classic red t. j. v celkovom množstve 8.000 ks cigariet  bez platnej slovenskej kontrolnej známky, všetky v dĺžke tabakového povrazca do 80 mm, hoci vedel o tom, že uvádzanie zahraničných cigariet neoznačených kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov v znení neskorších predpisov o spotrebnej dani z tabaku a tabakových výrobkov, pričom k ďalšiemu nelegálnemu uvedeniu týchto zahraničných cigariet do obehu na našom území nedošlo len preto, že tieto cigarety boli dňa 01. 04. 2012 o 15.56 h zaistené colníkmi Colného úradu Michalovce pri dopravnej kontrole, pričom nelegálnou držbou týchto zahraničných cigariet neoznačených kontrolnou známkou SR vznikla štátnemu rozpočtu SR, zastúpenému Colným úradom Michalovce, škoda na spotrebnej dani vo výške 714,24 €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 15 mesiacov. Toto rozhodnutie sa stalo právoplatným dňom 18. 05. 2012.

Skúšobná doba pre podmienečné zastavenie trestného stíhania uplynula dňom 18. 08. 2013. 

Po uplynutí skúšobnej doby bol vyžiadaný odpis z registra trestov a správy o povesti obvineného.

Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku, a teda vyhovel podmienkam uvedeným v ustanovení  § 217 ods. 1 Trestného poriadku. 

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor